'ছায়াবিবি' নাটকের শততম পর্ব প্রচার হলো। এতে কাজের অভিজ্ঞতা জানিয়ে অহনা বলেন, 'ছায়াবিবি' নাটকে আমার অভিনয়ের কথাই ছিল না। কিন্তু নাটকের পরিচালক সাজ্জাদ হোসেন দোদুল যখন গল্পটি শোনালেন, তখনই এতে অভিনয়ের জন্য রাজি হই। নাটকটির প্রথম পর্ব থেকে শততম পর্ব পর্যন্ত গল্পে বেশ বৈচিত্র্য ছিল। আর এ কারণেই নাটকটির প্রতি দর্শকের আগ্রহ তৈরি হয়েছে। সামাজিক অবক্ষয় এবং হাস্যরসই এ নাটকের প্রধান উপজীব্য।